CELEX: 62018CN0185
Language: el
Date: 2018-03-09 00:00:00
Title: Υπόθεση C-185/18: Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 9 Μαρτίου 2018 — Oro Efectivo S.L. κατά Diputación Foral de Bizkaia

28.5.2018   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 182/13
            
         Αίτηση προδικαστικής αποφάσεως την οποία υπέβαλε το Tribunal Supremo (Ισπανία) στις 9 Μαρτίου 2018 — Oro Efectivo S.L. κατά Diputación Foral de Bizkaia
   (Υπόθεση C-185/18)
   (2018/C 182/16)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Supremo
   
      Διάδικοι στην υπόθεση της κύριας δίκης
   
   
      Αναιρεσείουσα: Oro Efectivo S.L.
   
      Αναιρεσίβλητο: Diputación Foral de Bizkaia
   
      Προδικαστικό ερώτημα
   
   Προσκρούει στην οδηγία 2006/112/ΕΚ του Συμβουλίου, της 28ης Νοεμβρίου, σχετικά με το κοινό σύστημα φόρου προστιθέμενης αξίας (1), και στην αρχή της φορολογικής ουδετερότητας που απορρέει από την εν λόγω οδηγία, καθώς και στη νομολογία του Δικαστηρίου της Ευρωπαϊκής Ένωσης περί της ερμηνείας της, εθνική νομοθεσία, σύμφωνα με την οποία κράτος μέλος μπορεί να απαιτήσει από έναν επιχειρηματία ή επαγγελματία την καταβολή έμμεσου φόρου διαφορετικού από τον φόρο προστιθέμενης αξίας (ΦΠΑ) για την απόκτηση ορισμένου κινητού αγαθού (ιδίως χρυσού, ασημιού ή κοσμημάτων), όταν:
   
               1)
            
            
               το αποκτηθέν αγαθό προορίζεται, διά της επεξεργασίας του και της μεταγενέστερης μεταβίβασής του, για την οικονομική δραστηριότητα του εν λόγω επιχειρηματία·
            
         
               2)
            
            
               πρόκειται να εκτελεσθούν πράξεις υποκείμενες στον ΦΠΑ κατά την εκ νέου διάθεση του αποκτηθέντος αγαθού στο εμπόριο, και
            
         
               3)
            
            
               η εφαρμοστέα στο εν λόγω κράτος νομοθεσία δεν επιτρέπει στον επιχειρηματία ή τον επαγγελματία να εκπίπτει, στο πλαίσιο των πράξεων αυτών, το ποσό που καταβλήθηκε βάσει του φόρου αυτού για την πρώτη από τις προαναφερθείσες αποκτήσεις;
            
         
      (1)  EE 2006, L 347, σ. 1.